LV
C 78/20
Eiropas Savienības Oficiālais Vēstnesis
18.2.2022.
NB!
Piemēram, uz ruma, kas satur saldinātājus produktus, pārsniedzot atļauto robežvērtību, proti, 20 gramus litrā, un kas tādējādi vairs nav rums, bet kura juridiskajam nosaukumam jābūt “stiprais alkoholiskais dzēriens”, nedrīkst norādīt salikto apzīmējumu “cukura rums” vai “cukurniedru rums”.
Ja ir pievienoti citi pārtikas produkti, kas nav atļauti saskaņā ar I pielikuma 1. kategoriju, terminu “rums” var norādīt saliktā apzīmējumā, piemēram, “rums un garšvielas”.
Pretējā gadījumā iegūtais produkts būs jāmarķē, piemēram, kā “stiprais alkoholiskais dzēriens ar cukurniedru cukuru” (lai norādītu, ka tam ir pievienots cukurs) vai “cukurniedru cukura stiprais alkoholiskais dzēriens” (lai norādītu, ka cukurs ir destilēts, lai ražotu stipro alkoholisko dzērienu, kas tomēr neatbilst citām ruma ražošanas prasībām).
#22 — Aizliegtu salikto apzīmējumu piemēri
1) Brandy un alkohols
vai
cognac un alkohols
2) Stiprais alkoholiskais dzēriens uz whisky bāzes
vai
Scotch Whisky spirts
3) Dzēriens uz rum bāzes
vai
Ron de Guatemala dzēriens
4) Cukurniedru rum
vai
Cuba rum un cukurs
5) Liķiera stiprais alkoholiskais dzēriens
vai
Irish Cream stiprais alkoholiskais dzēriens
6) Gin ūdens
vai
Genever ūdens
Saskaņā ar 10. panta 6. punkta c) apakšpunktu salikts apzīmējums var papildināt tikai stiprā alkoholiskā dzēriena juridisko nosaukumu.
Tāpēc saliktu apzīmējumu nevar izmantot kā stiprā alkoholiskā dzēriena juridisko nosaukumu.
Vienīgais izņēmums no šā noteikuma ir salikti apzīmējumi, kas ietver terminu “liķieris” vai “krēms”, kas saskaņā ar 10. panta 5. punkta b) apakšpunktu var aizstāt juridisko nosaukumu, ja iegūtais dzēriens atbilst attiecīgajām prasībām, kas noteiktas I pielikuma stipro alkoholisko dzērienu 33. kategorijā “liķieris”.
#23 — Tādu atļautu salikto apzīmējumu piemēri, kas ietver terminu “liķieris” vai “krēms”:
1) 2) 3) 4) 5) 6)
Vodka liqueur (EN) Wodkalikör — Likör aus/mit Wodka (DE) Liqueur à la vodka (FR) Liquore alla vodka (IT) Licor de vodka (ES) Likier na bazie wódki (PL)
— — — — — —
Irish Whiskey Cream (EN) Berliner Kümmelcream (DE) Crème de Cognac (FR) Crema di Grappa (IT) Crema de Orujo de Galicia (ES) Krem na bazie Polskiej Wódki (PL)
Visos iepriekš minētajos gadījumos jāievēro šādi nosacījumi: a) minētajam stiprajam alkoholiskajam dzērienam ir jābūt autentiskam, piemēram, tam jāatbilst prasībām, kas noteiktas attiecīgajā stipro alkoholisko dzērienu kategorijā vai ĢIN, tostarp saistībā ar tā minimālo spirta koncentrāciju ->, t. i., bez atšķaidīšanas ar ūdeni, kas minēto spirta koncentrāciju vājina tiktāl, ka tā nesasniedz noteikto minimumu; un b) alkoholu, ko izmanto alkoholisko dzērienu ražošanā, iegūst vienīgi no stiprā alkoholiskā dzēriena, uz kuru ir atsauce saliktajā apzīmējumā (izņemot alkoholu, kas var būt aromatizētājos, krāsvielās vai citās atļautās sastāvdaļās, ko lieto šā dzēriena ražošanai) -> t. i., nepievieno citus stipros alkoholiskos dzērienus vai lauksaimnieciskas izcelsmes etilspirtu, vai jebkāda veida lauksaimnieciskas izcelsmes destilātus; un c) prasības, kas I pielikuma 33. kategorijā noteiktas attiecībā uz juridiskā nosaukuma “liķieris” (t. i., minimālā spirta tilpumkoncentrācija — 15 tilp. % un saldinātāja produkta minimālais saturs — 100 grami litrā) vai “krēms” (t. i., viss iepriekšminētais + piena vai piena produktu izmantošana) izmantošanu.
2.2.
Lietošanas nosacījumi 11. panta 1. punktā ir paredzēti šādi stiprā alkoholiskā dzēriena nosaukuma (kategorijas vai ĢIN) lietošanas nosacījumi saliktā apzīmējumā: “a) alkoholu, ko izmanto alkoholisko dzērienu ražošanā, iegūst vienīgi no stiprā alkoholiskā dzēriena, uz kuru ir atsauce saliktajā apzīmējumā, izņemot alkoholu, kas var būt aromatizētājos, krāsvielās vai citās atļautās sastāvdaļās, ko lieto šā alkoholiskā dzēriena ražošanai; un